
Δελτίο Τύπου
                                            
Το πρόγραμμα Allwyn Care συνεχίζει το ταξίδι προσφοράς στην Καλαμάτα με εθελοντική αιμοδοσία και δράση ενημέρωσης για τη δωρεά μυελού των οστών

Το ταξίδι φροντίδας και προσφοράς προγράμματος του Allwyn Care συνεχίζεται στην Καλαμάτα, με μία ακόμη δράση που έχει στο επίκεντρο τον άνθρωπο και την έμπρακτη κοινωνική αλληλεγγύη.

Την Κυριακή 30 Αυγούστου 2026, το πρόγραμμα Allwyn Care και η Bloode διοργανώνουν εθελοντική αιμοδοσία στην Καλαμάτα, σε συνεργασία με το Γενικό Νοσοκομείο Καλαμάτας. Η δράση θα πραγματοποιηθεί στο Δημοτικό Πνευματικό Κέντρο Καλαμάτας

📍 Τοποθεσία: Δημοτικό Πνευματικό Κέντρο Καλαμάτας
🕓 Διάρκεια: 09:00-13:30
🗓️ Ημερομηνία: Κυριακή 30 Αυγούστου 2026

Η αιμοδοσία πραγματοποιείται με στόχο την ενίσχυση των αποθεμάτων αίματος του Γενικού Νοσοκομείου Καλαμάτας, συμβάλλοντας στην κάλυψη αναγκών ασθενών που χρειάζονται άμεσα μετάγγιση. Μέσα σε περίπου 20 λεπτά, κάθε εθελοντής αιμοδότης μπορεί να προσφέρει βοήθεια που αντιστοιχεί έως και σε 3 ανθρώπους. 

Παράλληλα, στο πλαίσιο της εκδήλωσης, το Choose Life θα πραγματοποιήσει δράση ενημέρωσης και ευαισθητοποίησης για τη δωρεά μυελού των οστών, τις παρακάτω ημέρες και ώρες στο Δημοτικό Πνευματικό Κέντρο Καλαμάτας:
· Σάββατο 29 Αυγούστου: 18:00-21:00
· Κυριακή 30 Αυγούστου: 09:00-13:30 & 18:00-21:00
Οι επισκέπτες θα έχουν τη δυνατότητα να ενημερωθούν για τη διαδικασία της δωρεάς μυελού των οστών και, εφόσον πληρούν τις απαραίτητες προϋποθέσεις, να εγγραφούν ως εθελοντές δότες μυελού των οστών.

Η πρόσκληση απευθύνεται τόσο στους τακτικούς αιμοδότες όσο και σε όσους σκέφτονται να αιμοδοτήσουν για πρώτη φορά. Μία μικρή πράξη και λίγα λεπτά από τον χρόνο μας μπορούν να μετατραπούν σε κάτι ανεκτίμητο για έναν συνάνθρωπό μας: φροντίδα, ελπίδα και μία πραγματική ευκαιρία ζωής.

Αυτό το καλοκαίρι, πριν ολοκληρώσουμε τις διακοπές μας, ας φροντίσουμε όλοι μαζί να μη λείψει αίμα από κανέναν που το χρειάζεται.

Η πρωτοβουλία εντάσσεται στο πλαίσιο του προγράμματος Allwyn Care, που γίνεται σε συνεργασία με την Bloode με στόχο να φέρει οργανωμένες δράσεις αιμοδοσίας σε πόλεις και νησιά σε όλη την Ελλάδα, ενισχύοντας τις δημόσιες δομές Υγείας και καλλιεργώντας μια σταθερή κουλτούρα εθελοντικής προσφοράς.

Για να κλείσετε το ραντεβού σας για αιμοδοσία, μπορείτε να μπείτε στην ειδικά διαμορφωμένη ιστοσελίδα του Οργανισμού Bloode εδώ: https://allwyncare.bloode.org/ 

Διοργάνωση αιμοδοσίας: Πρόγραμμα Allwyn Care και Bloode
Δράση ενημέρωσης και δειγματοληψίας για τη δωρεά μυελού των οστών: Choose Life
Σε συνεργασία με: Γενικό Νοσοκομείο Καλαμάτας

